**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2015 թվականի ՍԵՊՏԵՄԲԵՐԻ 17-ի N 1118-Ն որոշման մեջ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ կատարելու մասին» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **ԱՆՀՐԱԺԵՇՏՈՒԹՅՈՒՆԸ**

Սույն որոշման նախագծի ընդունումը պայմանավորված է ներդրումային ծրագրեր իրականացնող տնտեսվարողների համար մաքսատուրքի արտոնության տրամադրման ընթացակարգերի պարզեցման անհրաժեշտությամբ։

1. **ԸՆԹԱՑԻԿ ԻՐԱՎԻՃԱԿԸ ԵՎ ԽՆԴԻՐՆԵՐԸ**

Ներկայումս տնտեսվարող սուբյեկտները դիմում են ՀՀ էկոնոմիկայի նախարարություն՝ ՀՀ կառավարության կողմից մաքսատուրքից ազատման արտոնություն ստանալու նպատակով և ներկայացնում են փաստաթղթեր, որոնք սահմանված են ՀՀ կառավարության 2015 թվականի սեպտեմբերի 17-ի թիվ 1118-Ն որոշմամբ։ Նշված փաստաթղթերից են նաև ապրանքների ցանկը, որը պարունակում է նաև մի շարք տեղեկատվություն, մասնավորապես՝ ապրանքի ԱՏԳ ԱԱ ծածկագրի, տեխնիկական բնութագրի, ծագման երկրի, արտահանման երկրի, արժեքի, քանակի և այլնի վերաբերյալ։ Նշված տեղեկատվությունը անհրաժեշտ է մաքսային մարմինների կողմից ապրանքի նույնականացման և վիճակագրության վարման համար։

Սակայն երբ տնտեսվարողները ներկայացնում են հայտ մաքսատուրքից ազատման արտոնություն ստանալու համար՝ լրացնում են այդ տեղեկատվությունը այդ պահի դրությամբ, իսկ ապրանքների ներմուծումը իրականացվում է ավելի ուշ և այդ ընթացքում ներկայացված տեղեկատվության մեջ կարող են տեղի ունենալ փոփոխություններ (օրինակ՝ արժեքի մասով կապված դրամի փոխարժեքի հետ և այլն)։ Այս պարագայում արտոնության կիրառման համար անհրաժեշտություն է առաջանում տրամադրված մաքսատուրքից ազատման արտոնության ՀՀ կառավարության համապատասխան որշման մեջ կատարել փոփոխություններ։

Սույն նախագծով սահմանվում է, որ արտոնության տրամադրման որոշման մեջ պարտադիր պետք է լինի մաքսային մարմինների կողմից ապրանքի նույնականացման համար անհրաժեշտ և կարևոր տեղեկատվություն, որին պետք է համապատասխանի ներմուծված ապրանքը, իսկ մնացած տեղեկատվությունը կարող է ներմուծման պահին լինել շեղված ՀՀ կառավարության որոշմամբ հաստատված տեղեկատվությունից։ Այս պարագայում շատ դեպքերում անհրաժեշտություն չի առաջանա կատարել փոփոխություններ տրամադրված արտոնության համապատասխան որոշումներում։

Ներկային նախագծով առաջարկվում է նաև հումքի ներմուծման դեպքում թողարկված արտադրանքի 80%-ը և ավելին արտահանելու պահանջը հանել, քանի որ, հաշվի առնելով, որ արտոնության տրամադրման գործիքը գործում է ԵԱՏՄ անդամ բոլոր երկրներում, հետևաբար մեր տեղական ընկերությունները, որոնք իրենց արտադրանքը իրացնում են ներքին շուկայում, գտնվում են անհավասար մրցակցային դիրքում ԵԱՏՄ անդամ երկրների այն ընկերությունների հետ, որոնք արտադրում են նմանատիպ արտադրանք՝ օգտվելով մաքսատուրքից ազատման արտոնության գործիքից։

Միևնույն ժամանակ առկա են դեպքեր, երբ ընկերությունները թողարկում են միջանկյալ արտադրանք և իրացնում ներքին շուկայում, սակայն այդ արտադրանքը տեղական մեկ այլ ընկերության կողմից օգտագործվում է իր արտադրանքի թողարկման մեջ և արդյունքում արտահանվում (օրինակ՝ սիգարետի տուփեր) և միջանկյալ արտադրանք թողարկող ընկերությունները, չկարողանալով օգտվել մաքսատուրքից ազատման արտոնությունից (քանի որ ուղղակի չեն արտահանում), գտնվում են անհավասար պայմաններում ԵԱՏՄ անդամ երկրներում նմանատիպ արտադրանք արտադրողների համեմատ։

Նախագծով առաջարկվում է նաև՝ «ապրանքների ներմուծման սկզբնաժամկետը չի կարող լինել ավելի շուտ, քան հայտը ՀՀ էկոնոմիկայի նախարարություն ներկայացման հաջորդ օրը» դրույթը, հաշվի առնելով, որ ընկերությունները դիմում են արտոնության տրամադրման համար ՀՀ կառավարության որոշմամբ սահմանված ընթացակարգերով և ժամկետներում, սակայն որոշ դեպքերում ապրանքները ՀՀ են ներմուծվում ավելի շուտ քան ընդունվում է Կառավարության համապատասխան որոշումը, հետևաբար, ներկայիս գործող կարգավորումով, այդ ապրանքների վրա հնարավոր չի լինում կիրառել տրամադրված արտոնությունը։ Նախագծով առաջարկվող դրույթը հնարավորություն կտա կիրառել արտոնությունը նաև այն ապրանքների վրա (որոնք անհրաժեշտ են ներդրումային ծրագրի իրականացման համար), որոնք ՀՀ են ներմուծվել ավելի շուտ քան համապատասխան որոշման ընդունումը, բայց ոչ ավելի շուտ քան ընկերությունների կողմից հայտ ներկայացնելը։

Միևնույն ժամանակ, համաձայն «Նորմատիվ իրավական ակտերի մասին» օրենքի 28-րդ հոդվածի 1-ին կետի՝ նորմատիվ իրավական ակտի գործողությունը տարածվում է դրա ուժի մեջ մտնելուց հետո գործող հարաբերությունների վրա, եթե այլ բան հաստատված չէ Սահամանադրությամբ, օրենքով կամ տվյալ նորմատիվ իրավական ակտով։

Միաժամանակ, նույն հոդվածի 2-րդ մասով․․․ անձի իրավական վիճակը բարելավող օրենքները և այլ իրավական ակտերը ունեն հետադարձ ուժ, եթե դա նախատեսված է այդ ակտով։

Միաժամանակ նախատեսվում է կարծիք ներկայացնող մարմինների ցանկում ավելացնել նաև ՀՀ արդարադատության նախարարությանը, ինչը կնպաստի որոշման ընդունման գործընթացի ժամանակի կրճատում, քանի որ վերջիններիս կարծիքը կստացվի մյուս գերատեսչությունների կարծիքի ստացմանը զուգընթաց։

1. **ՏՎՅԱԼ ԲՆԱԳԱՎԱՌՈՒՄ ԻՐԱԿԱՆԱՑՎՈՂ ՔԱՂԱՔԱԿԱՆՈՒԹՅՈՒՆԸ**

Արտոնությունների տրամադրման ճանապարհով ներդրումների խրախուսում:

1. **ԿԱՐԳԱՎՈՐՄԱՆ ՆՊԱՏԱԿԸ ԵՎ ԲՆՈՒՅԹԸ**

Պարզեցնել արտոնության տրամադրման գործընթացը, վերացնելով լրացուցիչ վարչարարությունը։

1. **ՆԱԽԱԳԾԻ ՄՇԱԿՄԱՆ ԳՈՐԾԸՆԹԱՑՈՒՄ ՆԵՐԳՐԱՎՎԱԾ ԻՆՍՏԻՏՈՒՏՆԵՐԸ**

Նախագիծը մշակվել է ՀՀ էկոնոմիկայի նախարարության կողմից, տեղադրվել է Իրավական ակտերի նախագծերի հրապարակման միասնական կայքում՝ [www.e-draft.am](http://www.e-draft.am):

1. **ԱԿՆԿԱԼՎՈՂ ԱՐԴՅՈՒՆՔԸ**

Գործընթացի պարզեցում, լրացուցիչ վարչարարության կրճատում։

1. **ԱՅԼ ՏԵՂԵԿՈՒԹՅՈՒՆՆԵՐ (ԵԹԵ ԱՅԴՊԻՍԻՔ ԱՌԿԱ ԵՆ)**

«Հայաստանի Հանրապետության կառավարության 2015 թվականի սեպտեմբերի 17-ի n 1118-ն որոշման մեջ լրացումներ եվ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունմամբ պետական բյուջեի լրացուցիչ ծախսեր չի առաջանում։

1. **ԿԱՊԸ ՌԱԶՄԱՎԱՐԱԿԱՆ ՓԱՍՏԱԹՂԹԵՐԻ ՀԵՏ. ՀԱՅԱՍՏԱՆԻ ՎԵՐԱՓՈԽՄԱՆ ՌԱԶՄԱՎԱՐՈՒԹՅՈՒՆ 2050, ԿԱՌԱՎԱՐՈՒԹՅԱՆ 2021-2026ԹԹ. ԾՐԱԳԻՐ, ՈԼՈՐՏԱՅԻՆ ԵՎ/ԿԱՄ ԱՅԼ ՌԱԶՄԱՎԱՐՈՒԹՅՈՒՆՆԵՐ**

Նախագիծը բխում է Կառավարության 2021-2026 թթ. ծրագրի 2. «ՏՆՏԵՍՈՒԹՅՈՒՆ» կետի «Գործարար և ներդրումային միջավայրի բարելավում» հատվածից։